**Príloha č. 2**

**k Výzve na predkladanie ponúk**

**NÁVRH ZMLUVY O DIELO**

**č. ...............**

uzavretej podľa ustanovenia § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

**Článok I**

**ZMLUVNÉ STRANY**

**1.1 Objednávateľ**

Názov: **Obec Trstín**

Sídlo: Trstín 95, 919 05 Trstín

IČO: 00 313 122

DIČ: 2021175739

IČ DPH: neplatiteľ

V zastúpení: Ing. Peter Hlávek – starosta obce

Bankové spojenie: VÚB

IBAN: SK43 0200 0000 0000 0852 4212

(ďalej len „Objednávateľ“)

**1.2. Zhotoviteľ**

Obchodné meno: ...............

Sídlo: ...............

V zastúpení: ...............

IČO: ...............

DIČ: ...............

IČ DPH: ...............

Zapísaný: ...............

Bankové spojenie: ...............

IBAN: ...............

(ďalej len ako „Zhotoviteľ“)

**Článok II**

**PREDMET ZMLUVY**

2.1. Predmetom tejto Zmluvy je:

* záväzok Zhotoviteľa zhotoviť pre Objednávateľa riadne a včas dielo „**Objekt kultúrneho domu obce Trstín – elektroinštalácia“** (ďalej len „Dielo“), v rozsahu bodu 2.2 Zmluvy o dielo a
* záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve.
	1. Dielom sa pre účely tejto Zmluvy rozumie vykonanie stavebných prác podľa rozpočtu, ktorý tvorí neoddeliteľnú prílohu zmluvy (Príloha č. 1).
	2. Zhotoviteľ je povinný zhotoviť Dielo v rozsahu uvedenom v bode 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len „Naviac práce“) a v súlade so zákonom o verejnom obstarávaní.
	3. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite.

**Článok III**

**ČAS A MIESTO PLNENIA PREDMETU ZMLUVY**

3.1 Zhotoviteľ sa zaväzuje, že Dielo zrealizuje riadne a včas, v termíne do 30.06.2022.

3.2 Miestom realizácie predmetu zmluvy je Kultúrny dom v obci Trstín.

**Článok IV**

**CENA DIELA A PLATOBNÉ PODMIENKY**

4.1 Cena za predmet zmluvy je dohodnutá ako cena maximálna, stanovená v súlade so zákonom č. 18/1996 Z. z. o cenách v platnom znení:

Cena za dielo v EUR bez DPH: xxxxx, xx EUR

DPH: xxxxx, xx EUR

**Cena za dielo celkom v EUR s DPH: xxxxx, xx EUR**

(slovom: .............................................................................................. eur)

4.2 Cena bude objednávateľovi fakturovaná po zápisničnom odovzdaní diela, prípadne po odstránení vád zistených pri odovzdaní diela. Podkladom pre úhradu ceny za vykonané a odovzdané dielo podľa čl. IV bod 4.1 bude zhotoviteľom vystavená faktúra v troch rovnopisoch. Prílohou ku každému výtlačku faktúry bude písomný zápis o odovzdaní a prevzatí diela.

4.3 Lehota splatnosti faktúry je dohodnutá do 30 kalendárnych dní odo dňa jej preukázateľného doručenia objednávateľovi.

**Článok V**

**ZHOTOVENIE DIELA**

5.1 V cene za zhotovenie Diela sú obsiahnuté aj všetky náklady spojené s vybudovaním, prevádzkou, údržbou a vyprataním staveniska Zhotoviteľom.

5.2 Zhotoviteľ je povinný bez zbytočného odkladu po podpise tejto Zmluvy určiť pre vykonanie prác zodpovedného vedúceho stavby.

5.3 Zhotoviteľ je povinný viesť odo dňa začatia realizácie Diela o prácach, a dodávkach, ktoré vykonáva, stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Zhotoviteľ je povinný predložiť Objednávateľovi denný záznam najneskôr nasledujúci deň po zápise. Objednávateľ je oprávnený najneskôr do 3 pracovných dní od predloženia záznamu v stavebnom denníku poznačiť svoj súhlas, prípadne nesúhlas s obsahom denného záznamu, a to s uvedením dôvodov nesúhlasu. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.

5.4 Zhotoviteľ sa zaväzuje, že písomne vyzve Objednávateľa tri pracovné dni vopred k obhliadke a kontrole tých častí Diela, ktoré Objednávateľ počas realizácie Diela určí zápisom v stavebnom denníku. Zhotoviteľ je povinný vždy vyzvať Objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri pracovné dni vopred. Ak Zhotoviteľ nesplní uvedenú povinnosť, je povinný umožniť v prípade požiadavky Objednávateľa vykonanie dodatočnej kontroly a znášať náklady s tým spojené.

5.5 Zhotoviteľ sa zaväzuje najmenej 10 pracovných dní pred odovzdaním príslušnej časti Diela alebo celého Diela vyzvať Objednávateľa na jej (jeho) prevzatie, a to zápisom do stavebného denníka a písomným oznámením, že časť Diela alebo celé Dielo je pripravené k odovzdaniu.

5.6 Súčasne s výzvou na prevzatie diela doručí Zhotoviteľ Objednávateľovi v dvoch vyhotoveniach všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav rozostavanosti Diela mal mať ku dňu vystavenia výzvy na prevzatie diela k dispozícii.

5.7 Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 10 pracovných dní vopred k účastí na skúškach Diela alebo jeho časti, pričom účasť Zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich Objednávateľovi.

5.8 Zmluvné strany sa dohodli, že Objednávateľ má k dispozícií lehotu 14 dní na prezretie Diela a dokumentácie pred podpisom odovzdávajúceho protokolu.

5.9 Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky.

5.10 Vadou sa rozumie aj odchýlka v kvalite, rozsahu alebo parametroch Diela stanovených touto Zmluvou, všeobecne záväznými právnymi predpismi alebo technickými normami.

5.11 Nedorobkom sa rozumie aj nedokončená práca oproti Zmluve o dielo. Na účely uplatňovania nárokov zo záruky za Dielo sa nedorobky považujú za vady Diela.

5.12 O odovzdaní a prevzatí Diela sú Zmluvné strany povinné po prezretí Diela Objednávateľom spísať protokol, ktorý podpíšu oprávnené osoby Zmluvných strán.

5.13 Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa.

**Článok VI**

**ZÁRUKA**

6.1 Zhotoviteľ poskytuje na Dielo záruku (2 roky).

6.2 Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.

6.3 Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady Objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 36 hodín od doručenia oznámenia vady Objednávateľom.

6.4 Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 7 dní od doručenia oznámenia vady Objednávateľom, pokiaľ sa nedohodol s Objednávateľom inak. Pri vadách Diela uvedených v protokole o odovzdaní a prevzatí Diela sa za doručenie oznámenia vady Zhotoviteľovi považuje podpísanie tohto protokolu oboma Zmluvnými stranami.

6.5 Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa. Ak Objednávateľ zvolí nárok na dodanie náhradného predmetu plnenia, Zhotoviteľ je povinný ho dodať do 10 dní od uplatnenia nároku.

6.6 Rovnaké práva ako práva uvedené v bode 6.5 Zmluvy má Objednávateľ i v prípade, ak je vada diela neodstrániteľná.

**Článok VII**

**ZMLUVNÉ POKUTY**

7.1. Ak Zhotoviteľ nevykoná a neodovzdá Dielo riadne, bez vád a včas, Zhotoviteľ je povinný zaplatiť Objednávateľovi zmluvnú pokutu vo výške 0,05% z celkovej ceny Diela vrátane DPH za každý začatý deň omeškania, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, a pod.)

7.2 Ak je Zhotoviteľ v omeškaní dodania diela viac ako 30 dní, je Zhotoviteľ povinný zaplatiť Objednávateľovi zmluvnú pokutu vo výške 5% z celkovej ceny Diela vrátane DPH, okrem prípadu, že omeškanie nastalo v dôsledku okolností majúcich povahu vyššej moci. Uplatnenie zmluvnej pokuty podľa tohto odseku nevylučuje uplatnenie zmluvnej pokuty podľa odseku 7.1.

7.3 Ak Zhotoviteľ nezačne odstraňovať Objednávateľom oznámenú vadu včas, alebo ak Zhotoviteľ neodstráni vadu včas, je Zhotoviteľ povinný Objednávateľovi zaplatiť zmluvnú pokutu vo výške 100 EUR za každú vadu a každý začatý deň omeškania až do dňa, kedy Zhotoviteľ pristúpi k odstraňovaniu vady.

7.4 Zhotoviteľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**Článok 8**

**ZÁVEREČNÉ USTANOVENIA**

8.1 Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka.

8.2 Zmeny a doplnky obsahu Zmluvy možno uskutočniť len písomne.

8.3 Zmluva nadobúda platnosť a účinnosť jej podpisom oboma zmluvnými stranami a účinnosť deň nasledujúci po dni zverejnenia v súlade s platnou legislatívou.

8.4 Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju pri slobodnej vôli podpisujú.

8.5 Zmluva je vyhotovená v dvoch rovnopisoch, jeden rovnopis pre každú Zmluvnú stranu.

8.6 Neoddeliteľnou súčasťou tejto Zmluvy o dielo je:

* Príloha č. 1 – Indikatívny rozpočet diela

**Za Objednávateľa: Za Zhotoviteľa:**

V ............................, dňa ...................... V ..............................., dňa ......................

............................................................... .................................................................

 **Ing. Peter Hlávek xxxxxxxx**

 Starosta obce Trstín xxxxxxxxxxxxxxxxxxxxxxxx

Príloha č. 1 Návrhu Zmluvy o dielo

**Indikatívny rozpočet diela**